korstogene

Korstog
Korstogene er i all hovedsak en betegnelse på en rekke såkalt hellige kriger rundt regnet mellom 1100 og 1300 som Europa startet mot Jerusalem og omegn, det hellige land, som på den tiden var kontrollert av muslimer. Den politiske situasjonen i Syria på denne tiden var regelrett kaos. Omtrent hver eneste by av betydning hadde eget mer eller mindre uavhengig styre, og det var derfor lite samlet motstand for korstogene å møte, i motsetning til hva det ville vært hvis byene hadde stått sterkere samlet. Den utløsende årsaken til at korstogene begynte var imidlertid ikke den indre striden i området. Det som blir regnet som den utløsende årsaken til at korstogene på denne tiden startet var en appell av pave Urban 2. som kom 27. november 1095, hvor han gikk inn for å befri ”Den hellige grav” fra muslimene. Paven lovte ridderne som reiste for å forsøke å befri Jerusalem frifinnelse for alle synder og evig liv og de som døde i forsøket skulle bli hyllet som martyrer. Tallene er usikre, men kanskje så mange som 100 000 menn fra nær alle samfunnsklasser sydde kors eller bar merker med korsets tegn på utenpå ytterdraktene sine og la på vei mot det hellige land for å befri det fra de vantro. Det er vanlig å se på korstogene som sju eller ni forskjellige korstog, alt ettersom hva man ser på som skillelinjer, men i realiteten var det en mer eller mindre sammenhengende strøm av korsfarere hele perioden. Det første korstoget ryddet av veien mange seldsjukkiske landområder, og etter en måneds beleiring av Jerusalem sommeren 1199 stormet de byen og massakrerte både muslimske menn, kvinner og barn. Korsfarerrikene omfattet hovedsakelig kystområder, og de var ikke så sterke at de kunne stå imot da de muslimske styrkene i landene rundt samlet seg til motoffensiv, og til tross for at flere korstog kom var tilbakegangen uunngåelig, og snart hadde muslimske styrker tatt tilbake det meste.

Kilder: Eliassen m.fl. Tidslinjer 1 VG2 Verden og Norge 1. utgave 1. opplag 2007 H. Aschehoug & Co 2007

Helle, Aschehougs verdenshistorie Bind 5. Nomadefolk og sivilisasjoner: 1000-1300 H. Ascehoug & Co 2000

TILBAKE